cyanic-selkie/wikianc huggingface dataset:
নাথানিয়েল অ্যাটকিনসন
নাথানিয়েল কালেব অ্যাটকিনসন (Nathaniel Atkinson, ; জন্ম: ১৩ জুন ১৯৯৯; নাথানিয়েল অ্যাটকিনসন নামে সুপরিচিত) হলেন একজন অস্ট্রেলীয় পেশাদার ফুটবল খেলোয়াড়। তিনি বর্তমানে স্কটিশ ক্লাব হার্ট অব মিডলোদিয়ান এবং অস্ট্রেলিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা ডান পার্শ্বীয় আক্রমণভাগের খেলোয়াড় হিসেবে খেলেন।
২০১৮ সালে, অ্যাটকিনসন অস্ট্রেলিয়া অনূর্ধ্ব-২০ দলের হয়ে অস্ট্রেলিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত অস্ট্রেলিয়ার বয়সভিত্তিক দলের হয়ে খেলার পর, তিনি ২০২২ সালে অস্ট্রেলিয়ার হয়ে আন্তর্জাতিক পর্যায়ে অভিষেক করেছেন; অস্ট্রেলিয়ার জার্সি গায়ে তিনি এপর্যন্ত ৬ ম্যাচে অংশগ্রহণ করেছেন।
প্রারম্ভিক জীবন
নাথানিয়েল কালেব অ্যাটকিনসন ১৯৯৯ সালের ১৩ই জুন তারিখে অস্ট্রেলিয়ার লনসেস্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইসলামাবাদ পোশাক প্রদর্শনী সপ্তাহ
ইসলামাবাদ পোশাক প্রদর্শনী সপ্তাহ বা ইসলামাবাদ ফ্যাশন উইক ( আইএফডাব্লু ) পাকিস্তানের ইসলামাবাদে প্রতি বছর অনুষ্ঠিত একটি পোশাক প্রদর্শনী সপ্তাহ। আইএফডাব্লিউ প্রথম অনুষ্ঠিত হয়েছিল ২০১১ সালে, ট্রিপল-ই (প্রা।) লিমিটেড এর পরিচালনায় তারিক আমিন আইএফডাব্লু এবং করাচি পোশাক প্রদর্শনী সপ্তাহের সৃজনশীল প্রধান হিসাবে ছিলেন।
২০১২
দ্বিতীয় ইসলামাবাদ পোশাক প্রদর্শনী সপ্তাহটি ২০১২ সালের ১০-১২ এপ্রিল তারিখে অনুষ্ঠিত হয়েছিল। পোশাক প্রদর্শনী সপ্তাহটি পাক-চীন ফ্রেন্ডশিপ সেন্টারে অনুষ্ঠিত হয়েছিল।
ঙ্গাগ-দ্বাং-ব্ক্রা-শিস-গ্রাগ্স-পা
ঙ্গাগ-দ্বাং-ব্ক্রা-শিস-গ্রাগ্স-পা (১৪৮৮- ১৫৬৪) তিব্বতের ফাগ-মো-গ্রু-পা রাজবংশের দশম রাজা ছিলেন। তিনি এই রাজবংশের শেষ উল্লেখযোগ্য শাসক হিসেবে বিবেচিত হন।
প্রথম জীবন ও রাজ্যাভিষেক
ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের নবম রাজা ঙ্গাগ-গি-দ্বাং-পোর একমাত্র পুত্র হিসেবে ১৪৮৮ খ্রিষ্টাব্দে জন্মগ্রহণ করেন। ১৪৮৯ খ্রিষ্টাব্দে তার মাতা এবং ১৪৯১ খ্রিষ্টাব্দে তার পিতা মারা যান। তার নাবালকত্বের জন্য রিং-স্পুংস-পার দ্বিতীয় রাজা কুন-তু-ব্জাং-পোর ভ্রাতা গ্ত্সো-স্ক্যেস-র্দো-র্জে তার নাবালকত্বের সুযোগে রাজ্যের অভিভাবক হয়ে যান। ১৪৯৯ খ্রিষ্টাব্দে রিং-স্পুংস-পার তৃতীয় রাজা দোন-য়োদ-র্দো-র্জের অনুমতিক্রমে ঙ্গাগ-দ্বাং-ব্ক্রা-শিস-গ্রাগ্স-পা ফাগ-মো-গ্রু-পা রাজবংশের পরবর্তী রাজা হিসেবে সিংহাসনে বসলে গ্ত্সো-স্ক্যেস-র্দো-র্জে অভিভাবকত্ব থেকে সরে আসেন। পাঁচ বছর পরে তিনি সাংগে পাল জোম্মা নামক এক মহিলাকে বিবাহ করেন, যিনি তার স্বামীকে পরবর্তীকালে তার রাজ্যবিস্তারে সহায়তা করে তিব্বতের মহিলা শাসকদের মধ্যে সর্বাপেক্ষা গুরুত্বপূর্ণ বলে বিবেচিত হন।
রিং-স্পুংস-পার সঙ্গে বিরোধ
গ্ত্সো-স্ক্যেস-র্দো-র্জে ও দোন-য়োদ-র্দো-র্জের মৃত্যুর পর রিং-স্পুংস-পার প্রভাব হ্রাস পেতে থাকে। ১৫১৫ খ্রিষ্টাব্দে রিং-স্পুংস-পা রাজবংশের অধীনে থাকা গ্যাখার্ত্সে তাদের আনুগত্য পাল্টে ফাগ-মো-গ্রু-পা রাজবংশের অধীনে চলে যায়। লাসা থেকে রিং-স্পুংস-পার সৈন্যদল বিতাড়িত হয় এবং কুড়ি বছর পরে দ্গে-লুগস সম্প্রদায়ের বৌদ্ধদের লো-গ্সার বা তিব্বতী নববর্ষের দিনে উদ্‌যাপন করার জন্য স্মোন-লাম-ছেন-মো নামক উৎসব পালনের সুযোগ পান। এরফলে রিং-স্পুংস-পা রাজবংশের প্রভাব শুধুমাত্র গ্ত্সাং অঞ্চলেই সীমাবদ্ধ হয়ে পড়ে।
বিরোধ
ষোড়শ শতাব্দীর মধ্যভাগে ঙ্গাগ-দ্বাং-ব্ক্রা-শিস-গ্রাগ্স-পার স্বাস্থ্যের অবনতি ঘটে। ১৫৫৩ থেকে ১৫৫৫ খ্রিষ্টাব্দের মধ্যে ফাগ-মো-গ্রু-পা রাজবংশের বিরুদ্ধে বিদ্রোহ শুরু হয়ে যায় এবং লাসা শহরের নিকটবর্তী অঞ্চলে ক্যিশোদপা নামক এক নতুন শক্তির উদ্ভব ঘটে। এই সময় ফাগ-মো-গ্রু-পা রাজবংশের মধ্যে বিভিন্ন পারিবারিক দ্বন্দ্ব শুরু হলে ১৫৬৩ খ্রিষ্টাব্দে তৃতীয় দলাই লামার মধ্যস্থতায় তার পৌত্র ঙ্গাগ-দ্বাং-গ্রাগ্স-পা-র্গ্যাল-ম্ত্শানকে পরবর্তী উত্তরাধিকার নির্বাচিত করা হয়।
১১৯৬
১১৯৬ গ্রেগরীয় বর্ষপঞ্জির একটি অধিবর্ষ।
দ্য কনভার্সন (চলচ্চিত্র)
দ্য কনভার্সন একটি ভারতীয় হিন্দি নাট্য প্রণয়ধর্মী চলচ্চিত্র । এটি বিনোদ তিওয়ারি পরিচালিত । ছবিটির কাহিনী লিখেছেন বন্দনা তিওয়ারি। রাজ প্যাটেল, রাজ নস্ট্রাম এবং বিপুল প্যাটেল তাদের  নস্ট্রাম এন্টারটেইনমেন্ট হাবের ব্যানারে এর প্রযোজনা করেছেন। ছবিটি বেনারসের পটভূমিতে নির্মিত । ২০২২ সালের ৬ মে চলচ্চিত্রটি মুক্তি পায়।
পটভূমি
এটি বেনারসে বাবলু, দেব এবং সাক্ষীর মধ্যে একটি সাধারণ ত্রিকোণ প্রেমের  গল্প নয়।  এটি এমন একটি চলচ্চিত্র যাতে ভারতে প্রেম করে বিয়ের সময় সংঘটিত  ধর্মান্তরের  ঘটনা নিয়ে।
সঙ্গীত
ছবিতে গানে সুর করেছেন অনামিক চৌহান এবং গানের কথা লিখেছেন আতিয়া সৈয়দ।
সিলভার লাইনিংস প্লেবুক
সিলভার লাইনিংস প্লেবুক ডেভিড ও. রাসেল রচিত ও পরিচালিত ২০১২ সালের মার্কিন প্রণয়ধর্মী হাস্যরসাত্মক-নাট্য চলচ্চিত্র। এটি ম্যাথু কুইকের ২০০৮ সালের উপন্যাস দ্য সিলভার লাইনিংস প্লেবুক অবলম্বনে নির্মিত। চলচ্চিত্রটিতে শ্রেষ্ঠাংশে অভিনয় করেছেন ব্র্যাডলি কুপার ও জেনিফার লরেন্স এবং পার্শ্ব চরিত্রে অভিনয় করেছেন রবার্ট ডি নিরো, জ্যাকি উইভার, ক্রিস টাকার, অনুপম খের ও জুলিয়া স্টাইলস।
কুপার বাইপোলার ব্যাধিতে আক্রান্ত প্যাট্রিজিও "প্যাট" সোলিটানো জুনিয়র চরিত্রে অভিনয় করেন, যিনি সবেমাত্র মানসিক হাসপাতাল থেকে ছাড়া পেয়েছেন এবং তার পিতামাতার (ডি নিরো ও উইভার) নিকট ফিরে আসেন। প্যাট তার থেকে আলাদা হয়ে যাওয়া স্ত্রীকে ফিরিয়ে আনতে দৃঢ়-সংকল্প হন। এসময়ে তিনি টিফানি ম্যাক্সওয়েল (লরেন্স) নামে এক তরুণী বিধবার সাথে পরিচিত হন, যিনি তার সাথে একটি নাচের প্রতিযোগিতায় অংশগ্রহণের বিনিময়ে তার স্ত্রীকে ফিরিয়ে এনে দেওয়ার প্রতিশ্রুতি দেন। নাচের তালিম নিতে নিতে তারা দুজন খুবই ঘনিষ্ঠ হয়ে পড়েন এবং প্যাট, তার পিতা ও টিফানি নিজেদের মধ্যে গড়ে ওঠা সম্পর্ক ও তাদের মধ্যকার ব্যক্তিগত বিষয়াদি নিয়ে সমঝোতার বিষয়টি ইতিবাচক রূপ নিতে শুরু করেন।
কাহিনি সংক্ষেপ
বাইপোলার ব্যাধিতে আক্রান্ত হওয়ার পর আটমাস মানসিক হাসপাতালে চিকিৎসা গ্রহণের পর প্যাট্রিজিও "প্যাট" সোলিটানো জুনিয়র (ব্র্যাডলি কুপার) তার পিতা প্যাট্রিজিও সিনিয়র (রবার্ট ডি নিরো) ও মাতা ডোলোরেসের (জ্যাকি উইভার) নিকট পেনসিলভেনিয়ার আপার ডার্বিতে তার শৈশবের বাড়িতে ফিরে আসেন। তার প্রধান উদ্দেশ্য তার প্রাক্তন স্ত্রী নিকিকে (ব্রিয়া বি) ফিরিয়ে আনা। প্যাট নিকিকে অন্য একজনের গোসলখানায় পাওয়ার পর তাকে মারধোরের কারণে নিকি তার কাছ থেকে চলে যায় এবং আদালত তাকে সংযত থাকার নির্দেশ দেয়। মানসিক হাসপাতালে থাকাকালীন ড্যানি ম্যাকড্যানিয়েলসের (ক্রিস টাকার) সাথে প্যাটের বন্ধুত্ব হয়। প্যাটের চিকিৎসক ড. প্যাটেল (অনুপম খের) তাকে ঔষধ খাওয়াতে তার সর্বোচ্চ চেষ্টা চালিয়ে যান যাতে তার সহিংস আচরণ হ্রাস পায় ও তিনি হাসপাতাল থেকে ছাড়া পান। কিন্তু প্যাট তাকে বলে যে তার জীবনের নতুন দৃষ্টিভঙ্গি রয়েছে, তিনি যে কোন মূল্যে ভালো কিছু বা 'সিলভার লাইনিং' দেখতে চায়। সিলভার লাইনিং হল খারাপ কোন কিছু যার ভালো দিক রয়েছে। প্যাট এই নতুন আশাবাদী দৃষ্টিভঙ্গির মন্ত্র হিসেবে লাতিন শব্দ "এক্সেলসিওর" ব্যবহার করেন, যার অর্থ "সর্বদা উচ্চতর"। ইতোমধ্যে, প্যাটের নতুন জীবনে বেশ কিছু উদ্বেগ দেখা যায়, যেমন আর্নেস্ট হেমিংওয়ের আ ফেয়ারওয়েল টু আর্মস উঠানে ছুড়ে ফেলে দেওয়া ও তার শয়নকক্ষের জানালা ভেঙ্গে ফেলার মত সহিংস প্রতিক্রিয়া।
প্যাট তার বন্ধু রনি (জন অর্টিজ) ও বন্ধুপত্নী ভেরোনিকার (জুলিয়া স্টাইলস) সাথে রাতের খাবারের নিমন্ত্রণে গিয়ে ভেরোনিকার বোন টিফানি ম্যাক্সওয়েলের (জেনিফার লরেন্স) সাথে পরিচিত হন। টিফানি সদ্য বিধবা তরুণী যার অজ্ঞাত ব্যাধি রয়েছে।। তারা খাবার খাওয়ার ফাঁকে তাদের মানসিক অসুস্থতা নিয়ন্ত্রণের জন্য নেওয়া বিভিন্ন ঔষধ সম্পর্কে আলাপ করেন। টিফানি প্যাটকে আকস্মিক শারীরিক মিলনের প্রস্তাব দেন, কিন্তু প্যাট নিকিকে ফিরিয়ে আনার প্রতি সংকল্পবদ্ধ থাকেন। টিফানি প্যাটের সাথে ঘনিষ্ঠ হতে চান এবং আসন্ন একটি নৃত্য প্রতিযোগিতায় তার সঙ্গী হওয়ার বদলে নিকিকে একটি চিঠি পাঠানোতে সাহায্য করার প্রস্তাব দেন। প্যাট এতে সম্মত হন এবং পরের সপ্তাহ থেকে তারা কঠোর অনুশীলন শুরু করেন। ড্যানিও তাকে সাহায্য করতে আসে, কিন্তু সে সাহায্য করতে এলে প্যাট হিংসাপরায়ণ হন এবং টিফানির প্রতি দুর্বল হন। তবে তিনি তার আবেগকে দূরে রাখার চেষ্টা করেন। প্যাট মনে করেন এই প্রতিযোগিতার মাধ্যমে তিনি নিকিকে দেখাতে পারবেন যে তার মধ্যে পরিবর্তন এসেছে এবং তিনি আরও ভালো মানুষ হয়েছেন।
প্যাট্রিজিও সিনিয়র রেস্তোরাঁ খোলার ইচ্ছাপোষণ করেন এবং অবৈধ বুকমেকিং বা বাজি ধরায় ফিরে যান। ফিলাডেলফিয়া ইগলসের খেলায় তার সকল অর্থ বাজি ধরে তিনি প্যাটকে তার সৌভাগ্যের প্রতীক হিসেবে খেলা দেখতে আমন্ত্রণ জানান। প্যাট খেলা দেখার জন্য টিফানির কাছ থেকে ছুটি চান। টিফানি তাকে নিকির কাছ থেকে পাওয়া একটি উত্তর দিয়েছিল, তাই তিনি আন্দাজ করেন হয়ত তাদের মধ্যে বনিবনার সুযোগ রয়েছে। স্টেডিয়ামের যাওয়ার আগে কয়েকজন বর্ণবাদী ভক্ত ভারতীয় ভক্তদের একটি দলকে বিরক্ত করে, সেই দলে প্যাটের চিকিৎসক ড. প্যাটেলও ছিলেন। এতে প্যাট ও তার ভাই জেক (শিয়া হুইগহাম) দ্বন্দ্বে জড়িয়ে পড়েন। ইগলস খেলাটি হেরে যায় এবং প্যাট্রিজিও এতে ক্ষুব্ধ হন। টিফানি তাদের বাড়িতে আসেন এবং রাশিফল পড়ার মত করে বলেন তিনি ও প্যাট একত্রে থাকলে ফিলাডেলফিয়া দল ভালো করবে। এতে আশ্বস্ত হয়ে প্যাট্রিজিও তার জুয়াখেলার বন্ধু র‍্যান্ডির সাথে পারলে বা দ্বৈত বাজি ধরেন যদি ইগলস পরের খেলায় জিতে এবং টিফানি ও প্যাট তাদের নৃত্য প্রতিযোগিতায় ১০-এ ৫ স্কোর পায়, তবে তিনি প্রথম বাজিতে হেরে যাওয়া অর্থের দ্বিগুণ পাবেন। প্যাট এতে অনিচ্ছুক; কিন্তু টিফানি, ডোলোরেস, ও প্যাট্রিজিও মিলে তাকে মিথ্যা আশা দেন যে এই প্রতিযোগিতায় নিকি থাকবে। ফলে তার পিতামাতার প্যাটের সাথে টিফানির বন্ধুত্বকে গোপনভাবে সমর্থনের আভাস পাওয়া যায়। প্যাট দেখেন নিকির কাছ থেকে আসা চিঠিতেও রাশিফল পড়ার উল্লেখ রয়েছে এবং বুঝতে পারেন টিফানিই এটি লিখেছেন।
টিফানি, প্যাট এবং তার বন্ধুগণ ও পরিবার ইগলসের ফুটবল খেলার রাতে প্রতিযোগিতার মঞ্চে পৌঁছান। রনি ও ভেরোনিকার নিমন্ত্রণে নিকি প্রতিযোগিতা দেখতে আসেন। সত্যই দর্শক সারিতে নিকিকে দেখে টিফানি নিরাশ হন। টিফানি পানশালায় চলে যান এবং পান করতে শুরু করেন। প্যাট তাকে তাদের নাচের আগ মুহূর্তে খুঁজে পান এবং তাকে নাচের মঞ্চে নিয়ে আসেন। ইগলস ডালাস কাউবয়েজকে পরাজিত করেছে এবং তারা তাদের কাজ শুরু করেন। টিফানি ও প্যাট গড়ে ঠিক ৫.০ পয়েন্টই অর্জন করেন। বন্ধুগণ ও পরিবারের উল্লাস দেখে বাকিরা অবাক হন, প্যাট নিকির কাছে যান এবং তার কানে কানে কিছু বলেন। টিফানি এটা দেখে দৌড়ে চলে যান। অল্প সময়ের আলাপের পর প্যাট নিকিকে রেখে চলে যান এবং টিফানির পিছু নেন। তিনি টিফানির হাতে একটি চিঠি ধরিয়ে দেন এবং বলে তিনি জানতেন যে টিফানি নিকির চিঠি নিয়ে জালিয়াতি করেছে এবং স্বীকার করেন তিনি তাদের পরিচয়ের প্রথম থেকেই তাকে ভালোবাসতেন কিন্তু এটা বুঝতে তার বেশি সময় লেগে গেছে। তারা একে অপরকে চুম্বন করেন। প্যাট্রিজিও বাজিতে জেতা অর্থ দিয়ে একটি রেস্তোরাঁ চালু করেন, ড্যানি সোলিটানো পরিবারের সাথে আরও ঘনিষ্ঠ হন, এবং প্যাট ও টিফানির মধ্য সম্পর্ক গড়ে ওঠে, তবে এখনো তাদের বাগদান সম্পন্ন হয়নি।
উন্নয়ন
দ্য ওয়েনস্টেইন কোম্পানির নির্বাহী রেনে উইট হার্ভি ওয়েনস্টেইনকে দ্য সিলভার লাইনিংস প্লেবুক বইটি প্রকাশ হওয়ার পূর্বেই এই বইটি নিয়ে কাজ করতে রাজি করান। সিডনি পোলাক এরপর ডেভিড ও. রাসেলকে এই চলচ্চিত্রটি পরিচালনার জন্য প্রস্তুত করেন। পোলাক রাসেলকে বলেন গল্পের অস্বস্তিকর অনুভূতি, হাস্যরস ও প্রণয়ের জন্য এই চলচ্চিত্র উপযোগকরণটি চাতুর্যপূর্ণ হবে। রাসেল পাঁচ বছরে ২০ বারের অধিক পাণ্ডুলিপিটির পুনর্লিখন করেন। রাসেল এই গল্পের প্রতি আকৃষ্ট হন কারণ তিনি তার বাইপোলার ব্যাধি ও অত্যধিক-অমোঘ ব্যাধি আক্রান্ত সন্তানের প্রতি তার পারিবারিক সম্পর্ক ও সংযোগের বিষয়টি অনুধাবন করেন।
চলচ্চিত্রটির দৃশ্যধারণ করতে সময় লাগে ৩৩ দিন। নৃত্যের দৃশ্যগুলোর অন্ধকারাচ্ছন্ন ও আরও চরমমাত্রার সংস্করণ ধারণ করা হয়েছিল এবং রবার্ট ডি নিরোর চরিত্রের দৃশ্যগুলোর আরও রূঢ় ও স্নেহপ্রবণসহ একাধিক সংস্করণ ধারণ করা হয়েছিল। রাসেল চলচ্চিত্র সম্পাদক জে ক্যাসিডিকে নিয়ে তারা যেমন ভারসম্য চেয়েছিলেন সেভাবে কাজ করেন।
এই চলচ্চিত্রের দৃশ্যগুলো ধারণ করা হয় পেন্সিলভেনিয়া অঙ্গরাজ্যের ফিলাডেলফিয়ার বাইরের আপার ডার্বি, রিডলি পার্ক ও ল্যান্সডাউন এলাকায়। চলচ্চিত্রে উল্লেখ না করা হলেও শেষে রিডলি পার্কের নাম উল্লেখ করা হয় এবং একজন পুলিশ কর্মকর্তাকে "আরপিপিডি" লেখা উর্দি পরিহিত অবস্থায় দেখা যায়।
চলচ্চিত্রটি ২০০৮ এনএফএল ফুটবল মৌসুমের দ্বিতীয়ার্ধ্বে ধারণ করা হয়, যেখানে এনএফসি চ্যাম্পিয়নশিপ খেলায় ফিলাডেলফিয়া ইগলসকে এগিয়ে থাকতে দেখা যায়। কয়েকটি খেলার উল্লেখ করা হয়, যেমন সিয়াটল ও সান ফ্রান্সিস্কোর সাথে ইগলসের জয়, তাদের এনএফসি ইস্ট প্রতিদ্বন্দ্বী ওয়াশিংটন রেডস্কিন্স ও নিউ ইয়র্ক জায়ান্টসের সাথে তাদের পরাজয় (দ্বিতীয় খেলাটিতে প্যাট দ্বন্দ্বে জড়িয়ে পড়েছিল), এবং নিয়মিত মৌসুমের চূড়ান্ত খেলায় ডালাসের সাথে তাদের জয়।
অভিনয়শিল্পী নির্বাচন
রাসেল শুরুতে ভিন্স ভন ও জোই দেশানেলকে নিয়ে এই চলচ্চিত্রটি নির্মাণ করতে চেয়েছিলেন, কিন্তু এর পরিবর্তে তিনি দ্য ফাইটার চলচ্চিত্রটি নির্মাণে ব্যস্ত হয়ে পড়েন। মার্ক ওয়ালবার্গ এই চলচ্চিত্রে চতুর্থবারের মত রাসেলের পরিচালনায় কাজের জন্য প্রস্তুত হন, কিন্তু সময়সূচি সংক্রান্ত জটিলতার কারণে নির্মাণকাজ পিছিয়ে গেলে কাজটি বাদ দেন।
রাসেল মূলত ব্র্যাডলি কুপারের ওয়েডিং ক্র্যাশার্স চলচ্চিত্র দেখে মুগ্ধ হয়ে তাকে নিয়ে প্রাইড অ্যান্ড প্রেজুডিস অ্যান্ড জম্বিস অবলম্বনে চলচ্চিত্র নির্মাণের পরিকল্পনা করেছিলেন। তিনি এই চলচ্চিত্রে কুপারের "ভালো মন্দ-ব্যক্তিত্বের ক্ষমতা" ও অপ্রত্যাশিত অভিনয়ের জন্য তাকে নির্বাচন উপযুক্ত বলে বিবেচনা করেন। কুপার রাসেলকে বলেন তিনি এই চরিত্রে অভিনয়ের জন্য আরও ভারিক্কী, রাগান্বিত ও ভীত ছিলেন এবং এই কাজের জন্যই এই অনুভূতিগুলো নিজের মধ্যে গড়েছেন। রাসেল কুপারের সেই গুণাবলি প্যাট সোলিটানো চরিত্রে ফুটিয়ে তুলতে উচ্ছ্বসিত ছিলেন।
অ্যান হ্যাথাওয়েকে টিফানি ম্যাক্সওয়েল চরিত্রের জন্য নির্বাচন করা হয়, কিন্তু দ্য ডার্ক নাইট রাইজেস চলচ্চিত্রের সাথে সময়সূচি সংক্রান্ত জটিলতা এবং রাসেলের সাথে তার সৃষ্টিশীলতার পার্থক্যের জন্য তাকে বাদ দেওয়া হয়। এই ভূমিকার জন্য বিবেচিত বাকি অভিনেত্রীরা হলেন এলিজাবেথ ব্যাঙ্কস, কিয়ার্স্টন ডান্‌স্ট, অ্যাঞ্জেলিনা জোলি, ব্লেক লাইভলি, রুনি মেয়ারা, র‍্যাচেল ম্যাকঅ্যাডামস, অ্যান্ড্রেয়া রাইজবরা ও অলিভিয়া ওয়াইল্ড।
শুরুতে রাসেল মনে করেছিলেন লরেন্সের বয়স এই চরিত্রের জন্য উপযুক্ত নয়। তিনি ভেবেছিলেন ৩৭ বছর বয়সী কুপারের বিপরীতে ২১ বছর বয়সী লরেন্স খুবই অল্প বয়সী, কিন্তু অডিশনে তার পারদর্শিতা দেখে তিনি তার সিদ্ধান্ত বদলান এবং স্বীকার করেন তার চোখে ও মুখমণ্ডলের অনুভূতি বয়সের ঊর্ধ্বে। টিফানি চরিত্রটি কয়েকবার পুনরাবৃত্তির মধ্যে দিয়ে যায় এবং শুরুতে এটি গথ ধারার করার পরিকল্পনা ছিল। লরেন্স তার চুলে কালো রং করেন এবং ভারী গথ রূপসজ্জা নিয়ে কয়েকটি পরীক্ষামূলক দৃশ্যধারণ করেন, কিন্তু ওয়েনস্টেইন এতে অনুমোদন দেননি। তার চরিত্রটির চূড়ান্ত রূপটি তালগোল পাকানো, অল্প গথ ধারা তথা কালো চুল ও ক্রস পরিহিত ছিল, তদুপরি আত্মবিশ্বাসী ছিল। এই চরিত্রের জন্য রাসেল লরেন্সকে ওজন বাড়াতে বলেন এবং নিম্ন স্বরে কথা বলতে বলেন।
এন্টারটেইনমেন্ট উইকলির প্রতিবেদন অনুসারে, লরেন্স বলে টিফানি চরিত্রটিকে তিনি প্রথমে ধরতে পারেননি, যে কারণে তিনি এই চরিত্রের জন্য উচ্ছ্বসিত ছিলেন। তিনি বলেন, "সে এমন একটি চরিত্র যার এক ভাগও আমি বুঝতে পারিনি... সে অনেকটা এমন ছিল, 'আমি বিধ্বস্ত, আমি বাকিদের মত নই, আমার বিভিন্ন সমস্যা রয়েছে। আমি নিজেকে পছন্দ করি'।"
লরেন্স ও কুপারের নাচের পূর্ব অভিজ্ঞতা ছিল না। "সো ইউ থিঙ্ক ইউ ক্যান ড্যান্স" গানের জন্য নৃত্য পরিচালক ম্যান্ডি মুর এক মাসের কম সময়ে তাদের নাচের দৃশ্যগুলো শিখিয়ে দেন। মুর বলেন কুপারের মধ্যে "কিছুটা সহজাত নাচের প্রতিভা" রয়েছে। চরমসীমায় পৌঁছানো বলরুম নৃত্য সম্পর্কে লরেন্স বলেন, "কোন কিছুই তাৎক্ষণিকভাবে করা হয়নি, একেবারেই না। আমি খুবই বাজে নৃত্যশিল্পী, ফলে আমার পক্ষে এমন করা সম্ভব নয়। যখন এই দৃশ্যটি একত্রীত করা হয়, দৃশ্যটি যেমন অনুভূত হয়েছে, কেবল তেমন আনন্দদায়ক ছিল।"
মুক্তি
২০১২ সালের ৮ই সেপ্টেম্বর টরন্টো আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয়, এবং সেখানে এটি পিপলস চয়েস অ্যাওয়ার্ডস অর্জন করে। এটি ২০১২ সালের ১৮ই অক্টোবর মুম্বই চলচ্চিত্র উৎসবে প্রদর্শিত হয়, এবং ২০১২ সালের ১৬ই নভেম্বর মার্কিন যুক্তরাষ্ট্রে সীমিত পরিসরে মুক্তির পর এই সপ্তাহের শেষদিকে বৃহৎ পরিসরে মুক্তি পায়।
দ্য ওয়েনস্টেইন কোম্পানি শুরুতে সিলভার লাইনিংস প্লেবুক চলচ্চিত্রটিকে বৃহৎ পরিসরে দেশব্যাপী প্রায় ২,০০০ প্রেক্ষাগৃহে মুক্তি দেওয়ার পরিকল্পনা করে। তারা চলচ্চিত্রটির ইতিবাচক পর্যালোচনার কারণে বেশ উৎসাহী ছিল এবং থ্যাংকসগিভিং উৎসবকে কেন্দ্র করে অধিক ব্যবসা করার আশা করেছিল। এর পরিবর্তে তারা ধীর কৌশল গ্রহণ করে অল্প প্রেক্ষাগৃহে মুক্তি দেয় এবং মুখে মুখে ছড়িয়ে পড়ার মধ্য দিয়ে ধীরে ধীরে প্রেক্ষাগৃহের সংখ্যা বাড়াতে থাকে। এই ধীরগতিতে মুক্তির মধ্য দিয়ে ২৫শে ডিসেম্বর নাগাদ চলচ্চিত্রটির প্রেক্ষাগৃহের সংখ্যা বৃদ্ধি পেয়ে দাঁড়ায় ৭০০।
হোম মিডিয়া
সিলভার লাইনিংস প্লেবুক চলচ্চিত্রটি ২০১৩ সালের ১লা এপ্রিল যুক্তরাজ্যে এবং ২০১৩ সালের ৩০শে এপ্রিল মার্কিন যুক্তরাষ্ট্রে ডিভিডি ও ব্লু-রে আকারে মুক্তি দেওয়া হয়।
সমালোচকদের প্রতিক্রিয়া
থাম্ব|160px|বাম|[[জেনিফার লরেন্স' তার অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কার অর্জন করেন।]] থাম্ব|150px|ডান|[[ব্র্যাডলি কুপার তার অভিনয়ের জন্য তার প্রথম শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।]]
কুপার ও লরেন্স তাদের কাজের জন্য প্রশংসিত হন। দ্য প্লেলিস্ট-এর কেভিন জ্যাগারনথ চলচ্চিত্রটিকে এর "বিপুল বিনোদন, দর্শকদের আনন্দ প্রদানে বিজয়ী" বলে প্রশংসা করেন এবং উল্লেখ করে যে দুই প্রধান অভিনয়শিল্পীর কাজ "সতর্কতার সাথে সম্পন্ন হয়েছে এবং সঠিকভাবে গড়ে ওঠেছে", যার জন্য তারা পুরস্কার পাওয়ার যোগ্য। দ্য হলিউড রিপোর্টার-এর ডেভিড রুনি বলেন "কুপার ও লরেন্সের মধ্যকার রসায়নের জন্য তাদের কাজ দেখতে পুলকিত করে" এবং তাদের কাজ বাকি অভিনয়শিল্পীদের ছোট চরিত্রেও ভালো কাজ করতে অনুপ্রাণিত করে। এছাড়া রুনি নৃত্য পরিচালনার "তেজদ্দীপ্তভাবে তালগোল পাকানো" ও "সন্ত্রস্ত শক্তি"র ব্যাপারে মন্তব্য করেন। টাইম ম্যাগাজিনের রিচার্ড করলিস প্রধান অভিনয়শিল্পীদের কাজের প্রশংসা করেন, বিশেষ করে লরেন্সের। তিনি বলেন পুরো চলচ্চিত্র দেখতে বসে থাকার প্রধান কারণই হল তার অভিনয় এবং তিনি তার পরিপক্কতার প্রশংসা করেন।
রাসেলের পরিচালনাও বিপুল প্রশংসিত হয়। ভ্যারাইটির জাস্টিন চ্যাং লিখেন, "হাস্যরসের ভিন্ন উৎস থেকে কেউ লজ্জিত হয়ে দূরে চলে যায়নি, ডেভিড ও. রাসেল মানসিক অসুস্থতা, বৈবাহিক ব্যর্থতা ও ফুটবলের সুস্থ্য করার ক্ষমতা দিয়ে এসব কিছুকে মোকাবেলা করে সূক্ষ্ম ও সন্তোষজনক ফলাফল বইয়ে এনেছেন।" ইন্ডিওয়্যার-এর এরিক কোন চলচ্চিত্রটিকে "এ-" গ্রেড প্রদান করেন, এবং কুপার ও লরেন্সের অভিনয় এবং রাসেলের পরিচালনার প্রশংসা করে বলেন, "রাসেল একক চিত্রনাট্যকার ও পরিচালক হয়েও অপ্রত্যাশিতরকম আকর্ষণীয় প্রণয়ধর্মী হাস্যরসাত্মকের জন্য ছোট কিন্তু বুদ্বুদপূর্ণ অভিনয়শিল্পী দলকে একত্রীত করেছেন, যা কোন কোন স্থানে নৈরাশ্যবাদ ও তিক্ততার মধ্যেও প্রায়ই উদ্দীপিত করে ইতিবাচক ফলাফল নিয়ে এসেছে।" দ্য ওয়াশিংটন পোস্ট-এর অ্যান হর্নাডে রাসেলের দক্ষতার উল্লেখ করে বলেন, "অন্য কোন হাতে ম্যাথু কুইকের উপন্যাসের উপযোগকরণ হয়ত গতানুগতিক প্রণয়ধর্মী হাস্যরসাত্মকের পণ্ড প্রচেষ্টা হত, সম্ভবত মুদ্রাদোষসুলভ ইন্ডি ছাঁচের মত আরও বাজেও হতে পারত।"
রজার ইবার্ট চলচ্চিত্রটিকে চার তারকার মধ্যে সাড়ে তিন তারকা প্রদান করেন এবং বলেন, "চলচ্চিত্রটি খুবই ভালো, এটি ভীষণ রকমের পুরনো ধ্রুপদী চলচ্চিত্রের মত হতে পারত" এবং চূড়ান্ত বাজিতে পিতা ও পুত্রকে গুরুত্ব প্রদানের জন্য রাসেলের চিত্রনাট্যকে "বিচক্ষণ" বলে উল্লেখ করেন। লস অ্যাঞ্জেলেস টাইমস-এর কেনেথ টুরান চলচ্চিত্রটিকে "পূর্ণাঙ্গভাবে সফল" এবং ক্রিস্ট টাকারের "অপ্রতিরোধ্য" পার্শ্ব অভিনয়সহ সকল অভিনয়শিল্পীদের অভিনয় "অসাধারণ" বলে অভিহিত করেন। দ্য ফিলাডেলফিয়া ইনকোয়েরার-এর স্টিভেন রে চলচ্চিত্রটিকে "এর উল্লসিত দক্ষ চিত্রনাট্য থেকে শুরু করে... প্রধান দুই অভিনয়শিল্পীর অপ্রত্যাশিত ও স্পর্শকাতর কাজের জন্য সবকিছুকে ছাপিয়ে যাওয়ার প্রচেষ্টা" বলে বর্ণনা করেন। দ্য ডেনভার পোস্ট-এর রিকার্ডো বাকা চলচ্চিত্রটি যেভাবে "ট্রেইলার থেকে শুরু করে পুরো চলচ্চিত্রে হাস্যরস, পরিশীলিত উদ্বেগ ও স্নেহপ্রবণ উত্থান-পতন ধরে রেখেছে" তার প্রশংসা করেছেন। রোলিং স্টোন-এর পিটার ট্র্যাভার্স এটিকে "এই বছরের অন্যতম সেরা চলচ্চিত্র" বলে উল্লেখ করেন।
দ্য নিউ ইয়র্কার-এর সমালোচক ডেভিড ডেনবি চলচ্চিত্রটির নেতিবাচক পর্যালোচনা প্রদান করে বলেন, "শুরু থেকে শেষ পর্যন্ত এতে ভুল হিসাব করা হয়েছে" এবং কুপারের চরিত্রটিকে "ক্লান্তিকর" বলে মনে করেন; এবং একই ম্যাগাজিনের রিচার্ড ব্রডি একে "সম্ভবত এই বছরের সবচেয়ে কৃত্রিম চলচ্চিত্র" বলে অভিহিত করে বলেন, "গল্পটি একেবারেই হাস্যকর।" ম্যাগাজিনটির নিয়মিত অনুশীলনের বাইরে গিয়ে ব্রডি পুনরায় চলচ্চিত্রটি নিয়ে আলোচনা করেন এবং একটি অতিরিক্ত পর্যালোচনা লিখেন। সেখানেও তিনি এতে "কোন চরিত্র নয়, বরং কয়েকটি সংযোগ রয়েছে, যেগুলোর একাধিক বিকল্প রয়েছে এবং সবকয়টি সঠিক পথে আসার জন্য অপেক্ষা করছে।" দুজন সমালোচকই লরেন্সের অস্কার জয়ী অভিনয়কে "অবিশ্বাসজনক" বলে মনে করেন। ডেনবি লিখেন, "যখন সে দুঃখ নিয়ে বলে সে 'তার অফিসের সকলের সাথে যৌনমিলনে লিপ্ত হয়েছে', তখন আমরা এক সেকেন্ডের জন্যও টিফানিকে বিশ্বাস করি না।" ব্রডি লরেন্স সম্পর্কে বলেন তিনি "আত্মনিষ্ঠ ও মার্জিত" যার এই চরিত্রের জন্য যেমন বন্যতা প্রয়োজন তা নেই এবং এই বন্যতার অভাব চলচ্চিত্রটির সফলতার একটি অন্যতম কারণ।
দ্য ডেইলি টেলিগ্রাফ-এর রবি কলিন লিখেন "এই গুরুতর বিশৃঙ্খলয় ক্লান্তিকর বিফলতা রয়েছে" এবং প্রধান চরিত্রগুলো অসংলগ্ন, তবে লরেন্সকে এই চলচ্চিত্রের "একমাত্র সিলভার লাইনিং" বলে উল্লেখ করেন। দ্য গ্লোব অ্যান্ড মেইল-এর প্রধান চলচ্চিত্র সমালোচক লিয়াম ল্যাসি চলচ্চিত্রটিকে চার তারকার মধ্যে তিন তারকা প্রদান করেন, তবে "আপনি যে কোন সানড্যান্স-ঘরানার চলচ্চিত্রে সহজেই সিলভার লাইনিংস প্লেবুক-এর আরও ভালো অভিনীত সংস্করণ দেখতে পারবেন।"
মার্কিন ফুটবল লিগ এনএফএল এই চলচ্চিত্রে জুয়াখেলা নিয়ে সমালোচনা করেন এবং থ্যাংকসগিভিং-এর সময়ে ব্র্যাডলি কুপার ও ক্রিস টাকারের একটি সাক্ষাৎকার প্রচার করা থেকে বিরত থাকে।
বক্স অফিস
চলচ্চিত্রটি প্রথম সপ্তাহে স্কাইফল ও লিংকন চলচ্চিত্রের সাথে তীব্র প্রতিযোগিতার করে ১৬টি প্রেক্ষাগৃহে থেকে $৪৪৫,০০৩ আয় করে। দ্বিতীয় সপ্তাহে ৩৬৭টি প্রেক্ষাগৃহে মুক্তি দেওয়ার পর $৪.৪ মিলিয়ন আয় করে এটি সেই বছরের নবম শীর্ষ আয়কারী চলচ্চিত্রের স্থান অধিকার করে। ৩০শে ডিসেম্বরের মধ্যে এটি ৭৪৫টি প্রেক্ষাগৃহে প্রদর্শিত হয় এবং $২৭.৩ মিলিয়ন আয় করে। ২০১৩ সালের ১৮ই জানুয়ারি এটি ২,৫২৩টি প্রেক্ষাগৃহে মুক্তি দেওয়ার পর $১২.৭ মিলিয়ন আয় করে এবং মোট আয় দাঁড়ায় $৫৬.৭ মিলিয়নে। পরের সপ্তাহে ২৫০০ এর অধিক প্রেক্ষাগৃহে প্রদর্শনীর পরও এর বিক্রি ১২.২% কমে যায়। গিতেশ পাণ্ড্য বলেন এটি $১০০ মিলিয়ন মাইলফলক স্পর্শ করে এবং সপ্তাহব্যাপী প্রদর্শিত হলে আরও অধিক আয় করতে পারবে।
রে সুবার্স অনুমান করেছিলেন যে চলচ্চিত্রটি $১০০ মিলিয়ন আয় করবে এবং প্রত্যাশা করেছিলেন চলচ্চিত্রটির শুরু ধীর গতিতে হলেও ডিসেম্বর জুড়ে চলতে থাকবে ও প্রচুর দর্শক টানবে, বিশেষত লরেন্সের দ্য হাঙ্গার গেমস ও কুপারের দ্য হ্যাংওভার ফ্র্যাঞ্চাইজির দর্শকদের টানবে। চলচ্চিত্রটি ২০১৩ সালের ১৯শে ফেব্রুয়ারি উত্তর আমেরিকাতে $১০০ মিলিয়নের মাইলফলক ছাড়ায়। ১১ই মে, ২০১৩ এর হিসাব অনুযায়ী চলচ্চিত্রটি এর নির্মাণব্যয়ের ১১ গুণের অধিক আয় করে স্লিপার বক্স অফিস হিট তকমা লাভ করে।
পুরস্কার
চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে, সেগুলো হল শ্রেষ্ঠ চলচ্চিত্র, শ্রেষ্ঠ পরিচালনা বিভাগে রাসেল, শ্রেষ্ঠ উপযোগকৃত চিত্রনাট্য, শ্রেষ্ঠ চলচ্চিত্র সম্পাদনা, শ্রেষ্ঠ অভিনেতা বিভাগে কুপার, শ্রেষ্ঠ পার্শ্ব অভিনেতা বিভাগে ডি নিরো, শ্রেষ্ঠ পার্শ্ব অভিনেত্রী বিভাগে উইভার। জেনিফার লরেন্স তার অভিনয়ের জন্য শ্রেষ্ঠ অভিনেত্রী বিভাগে পুরস্কৃত হন, এবং এর ফলে তিনি চিলড্রেন অব আ লেসার গড চলচ্চিত্রের জন্য পুরস্কার বিজয়ী মার্লি ম্যাটলিনের পর দ্বিতীয় সর্বকনিষ্ঠ অভিনেত্রী হিসেবে এই বিভাগে পুরস্কার অর্জন করেন।
সাউন্ডট্র্যাক
সিলভার লাইনিংস প্লেবুক: মৌলিক চলচ্চিত্র সাউন্ডট্র্যাক সনি মিউজিক এন্টারটেইনমেন্ট কর্তৃক ২০১২ সালের ১৬ নভেম্বর মার্কিন যুক্তরাষ্ট্রে ডিজিটাল ডাউনলোডের জন্য উন্মুক্ত করা হয়।
এই সাউন্ডট্র্যাকের প্রধান একক গান "সিলভার লাইনিং (ক্রেজি 'বাউট ইউ)" ইউকে সিঙ্গলসে #১০০ স্থান দখল করে। এই সাউন্ডট্র্যাকে স্টিভি ওয়ান্ডার, ডেভ ব্রুবেক কোয়ার্টেট, অল্ট-জে, ইগলস অব ডেথ মেটাল, জেসি জের গান রয়েছে এবং ড্যানি এলফম্যান কর্তৃক সুরারোপিত দুটি গান রয়েছে।
চলচ্চিত্রের শেষে নামের তালিকা দেখানোর শুরুতে বেজে ওঠা নিনা সিমোনের গাওয়া "ওয়াইল্ড ইজ দ্য উইন্ড" গানটি এবং নৃত্য প্রতিযোগিতায় প্যাট ও টিফানি যখন জানতে পারে তারা গড়ে ৫.০ পেয়েছে তখন বেজে ওঠা জনি ম্যাথিসের গাওয়া "মিস্টি" গানটি এই সাউন্ডট্র্যাকে যুক্ত করা হয়নি। এছাড়াও লেড জেপেলিনের "হোয়াট ইজ অ্যান্ড হোয়াট শুড নেভার বি", দ্য হোয়াইট স্ট্রাইপসের "হ্যালো অপারেটর", প্যাট ও টিফানির নাচের দৃশ্যের শুরুর স্টিভি ওয়ান্ডারের "ডোন্ট ইউ ওরি 'বাউট আ থিং", এবং দ্য হোয়াইট স্ট্রাইপসের "ফেল ইন লাভ উইথ আ গার্ল" গানগুলোও এই সাউন্ডট্র্যাকে যোগ করা হয়নি।
সুর
চলচ্চিত্রের গানের অ্যালবামের সাথেই ড্যানি এলফম্যানের চলচ্চিত্রের সুর সনি মিউজিক এন্টারটেইনমেন্ট কর্তৃক ডিজিটাল ডাউনলোডের জন্য উন্মুক্ত করা হয়। "গুফ ট্র্যাক" চলচ্চিত্রে শোনা যায়নি।
মিরগী নদী
মিরগী নদী বাংলাদেশের উত্তর-পূর্বাঞ্চলের শেরপুর জেলার একটি নদী।  নদীটির দৈর্ঘ্য ৬২ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মিরগী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭১।
প্রবাহ
মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর আস্তাঘর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়।
ডক্টর ডুম’স ফিয়ারফল
ডক্টর ডুম’স ফিয়ারফল হলো একটি মহাকাশ ক্ষেপণ অভিযান যা অভিযানের সর্বজনীন দ্বীপ থিম পার্ক, সর্বজনীন অরলান্ডো রিসোর্ট,যা মার্বেল কমিক্স সুপার ভিলেন ডক্টর ডোম এর উপর ভিত্তি করে তৈরি,সেখানে এটি অবস্থিত। অভিযানটি ২৮ মে ১৯৯৯ তে শুরু হয়।
স্টেলা ক্রামরিশ
'''ড. স্টেলা ক্রামরিশ''' (২৯ মে ১৮৯৬  - ৩১ আগস্ট ১৯৯৩) একজন অস্ট্রিয়া বংশোদ্ভূত মার্কিন শিল্প ইতিহাসবিদ ও কিউরেটর। বিংশ শতকের তিন দশকের বেশিরভাগ সময়ে ভারতীয় শিল্পের একজন শীর্ষস্থানীয় বিশেষজ্ঞ ছিলেন তিনি। তিন মহাদেশে ছয় দশকেরও বেশি সময় ধরে ভারতীয় শিল্পকলার ইতিহাস নিয়ে গবেষণা ও শিক্ষা প্রদান করে এক দৃষ্টান্ত স্থাপন করেছেন। শান্তিনিকেতনের কলা ভবনে, কলকাতা বিশ্ববিদ্যালয়ে, লন্ডনের কোর্টউল্ড ইনস্টিটিউটে, পেনসিলভানিয়া বিশ্ববিদ্যালয়ে অধ্যাপনা ছাড়াও ফিলাডেলফিয়া মিউজিয়াম অফ আর্ট-এর একজন বিশিষ্ট কিউরেটর ছিলেন। ভারতবন্ধু হয়ে, শুধুমাত্র ভারতের শৈল্পিক ঐতিহ্য নয়, এর অন্তর্নিহিত দর্শন এবং বিশ্বের দৃষ্টিভঙ্গিতে নতুন করে ভারতবিদ্যার দ্যুতি ছড়িয়ে দিয়েছেন সর্বত্র। বিশ্বভারতী বিশ্ববিদ্যালয় ১৯৭৪ খ্রিস্টাব্দে তাকে "দেশিকোত্তম" উপাধি এবং ভারত সরকারও ১৯৮২ খ্রিস্টাব্দে সর্বোচ্চ তৃতীয় বেসামরিক সম্মান  পদ্মভূষণ প্রদান করে।
জন্ম ও শিক্ষাজীবন
স্টেলা ক্রামরিশ ১৮৯৬ খ্রিস্টাব্দের ২৯ মে অস্ট্রিয়ার নিকলসবার্গে অধুনা চেক প্রজাতন্ত্রের মিকুলভ-এ  জন্মগ্রহণ করেন।  শৈশবে অস্ট্রিয়ায় তিনি ব্যালে নৃত্যশিল্পের প্রশিক্ষণ নেন।ক্র্যামরিশের বয়ক্রম যখন দশ বছর, তখন তার মাতাপিতা ভিয়েনায় চলে যান। সেখানে তিনি হাতে পান শ্রীভগবদগীতার এক অনুবাদ। পড়ে মুগ্ধ হন এবং তার আগ্রহ বাড়ে ভারতীয় শিল্প ও সংস্কৃতি বিষয়ে পড়াশোনার। পরবর্তীতে তিনি ভিয়েনা বিশ্ববিদ্যালয়ে ভর্তি হয়ে অধ্যাপক প্রফেসর ম্যাক্স ডভোরাক এবং জোসেফ স্ট্রজিগোভস্কির কাছে শিল্প ইতিহাস বিভাগে অধ্যয়ন করেন । তবে ভারতীয় শিল্প ও সংস্কৃত ির উপর তার অধ্যয়নই বিশেষ গুরুত্ব পেয়েছিল। এছাড়া আয়ত্ত করেন সংস্কৃত, দর্শন, সাহিত্য এবং নৃতত্ত্ব বিষয়ও। ১৯১৯ খ্রিস্টাব্দে অধ্যাপক ম্যাক্স ডভোরাক-এর অধীনে গবেষণার করে ডক্টরেট ডিগ্রি লাভ করেন। গবেষণার বিষয় ছিল - "দ্য এসেন্স অফ আরলি বুদ্ধিষ্ট স্কাল্পচার ইন ইন্ডিয়া"।
ভারতে কর্মজীবন
১৯১৯ খ্রিস্টাব্দে অক্সফোর্ডে তিনটি বক্তৃতা দেওয়ার জন্য স্টেলা ক্রামরিশ এক বিশ্ববিদ্যালয়ের প্রতিনিধি দলের হয়ে লন্ডনে আসেন।এক সভায় ভারতীয় মন্দিরের উপর বক্তব্য রাখছিলেন তিনি। সেখানে রবীন্দ্রনাথ ঠাকুর উপস্থিত থেকে তার কথা শুনেছিলেন। তার বক্তব্যে ও ব্যক্তিত্বের কারণে কবিগুরু তাকে ভারতে আসার জন্য আমন্ত্রণ জানান। তিনি আমন্ত্রণ গ্রহণ করেন এবং ১৯২২ খ্রিস্টাব্দে শান্তিনিকেতনের বিশ্বভারতী বিশ্ববিদ্যালয়ে অধ্যাপনায় নিযুক্ত হন। স্টেলা ক্রামরিশ ছিলেন একজন দক্ষ নৃত্যশিল্পী। শান্তিনিকেতনে অবস্থানকালে আশ্রমের শিশুদের 'মিউজিক্যাল ড্রিল' ও জার্মান ভাষা শিখিয়েছিলেন। স্টেলা শান্তিনিকেতনের সমস্ত উৎসব ও সাংস্কৃতিক অনুষ্ঠানে অংশগ্রহণ করতেন। তিনি লিখেছেন - তিনি ১৯২৪ খ্রিস্টাব্দে তিনি কলকাতা বিশ্ববিদ্যালয়ে ভারতীয় শিল্পকলার অধ্যাপক নিযুক্ত হন এবং দীর্ঘ ছাব্বিশ বৎসর (১৯৫০ খ্রিস্টাব্দ  পর্যন্ত) অধ্যাপনা করেন। বাংলার নকশি কাঁথা, টেরাকোটা, অলঙ্কার, লোকাচার ছিল তার বিশেষ আকর্ষণ। যথাযথ স্থান পেয়েছে তার শৈল্পিক চর্চায়। ১৯২৪ খ্রিস্টাব্দে তার প্রথম মনোগ্রাফ প্রিন্সিপলস অফ ইন্ডিয়ান আর্ট জার্মান ভাষায় প্রকাশিত হয়েছিল এবং সমগ্র ইউরোপের  বিভিন্ন  পত্র-পত্রিকায়  ব্যাপকভাবে আলোচিত হয়েছিল। ১৯২০ এর  দশকে ক্র্যামরিশ বক্তৃতা দেওয়ার জন্য ভিয়েনা যান। সেখানকার তার সহকর্মীদের বিভিন্ন প্রবন্ধের ইংরেজি অনুবাদ অবনীন্দ্রনাথ ঠাকুর ও তার যৌথভাবে সম্পাদিত " ইন্ডিয়ান সোসাইটি অফ ওরিয়েন্টাল আর্টের জার্নাল"-এ ১৯৩৩ খ্রিস্টাব্দ হতে প্রকাশিত হয়েছিল। ভারতীয় ভাস্কর্যের উপর রচিত তার প্রধান গ্রন্থ - "ইন্ডিয়ান স্কাল্পচার'" ১৯৩৩ খ্রিস্টাব্দেই অক্সফোর্ড ইউনিভার্সিটি প্রেস হতে প্রকাশিত হয়। বইটিতে ভারতীয় ভাস্কর্য গভীরভাবে বিশ্লেষণ করা হয়েছে এবং বাস্তবে হ্যান্ডবুক হিসাবে ব্যবহৃত হয়। ১৯৪৭ খ্রিস্টাব্দে ভারত ও পাকিস্তানের স্বাধীনতা লাভের পর তার স্বামী লাজলো নেমেনি পাকিস্তানের নতুন সরকারের অধীনে কাজ বেছে নেন এবং করাচিতে চলে যান। কিন্ত ১৯৫০ খ্রিস্টাব্দে এক সৈকতে গুলিবিদ্ধ হয়ে মৃত অবস্থায় পাওয়া যায়।
যুক্তরাষ্ট্রে কর্মজীবন
ভারতীয় ভাস্কর্য ও শৈল্পিক ঐতিহ্যের উপর লেখা স্টেলা ক্রামরিশের বেশ কয়েকটি গ্রন্থ ইংরাজী ও জার্মান ভাষায় প্রকাশিত হয়েছে।
ব্যালেরিনা, ডিজাইনার, অভিনেত্রী এবং সংগ্রাহক নাতাচা রামবোভারের বন্ধু ছিলেন তিনি। তার উল্লেখযোগ্য ছাত্ররা ছিলেন - সংস্কৃত সাহিত্যের পণ্ডিত ও শ্রীভগবদগীতার অনুবাদক এবং অ্যাসোসিয়েশন ফর এশিয়ার স্টাডিজের প্রাক্তন সভাপতি বারবারা স্টোলার মিলার এবং ভারতীয় ও ইসলামিক আর্টের শিল্পী ও লেখক ওয়েন ই.বেগলি।
১৯৭৬ খ্রিস্টাব্দে তার অবসরের পর পেনসিলভেনিয়া বিশ্ববিদ্যালয়ের সাউথ এশিয়া স্টাডিজ অ্যান্ড হিস্ট্রি অফ আর্টের ডব্লিউ নরম্যান ব্রাউন অধ্যাপক পদে মাইকেল ডব্লিউ মেইস্টার স্থলাভিষিক্ত হন।
জীবনাবসান
ভারতীয় শিল্পের ইতিহাসবিদ ভারতবন্ধু অধ্যাপক স্টেলা ক্র্যামরিশ ১৯৯৩ খ্রিস্টাব্দে ৩১শে আগস্ট, ফিলাডেলফিয়ার পেনসিলভানিয়াতে তার বাড়িতে ৯৭ বৎসর বয়সে পরলোক গমন করেন।
স্যাটারিকন
স্যাটারিকন একটি নরওয়েজীয় ব্ল্যাক মেটাল ব্যান্ড যা ১৯৯০ সালে গঠিত হয়। এটি এখন পর্যন্ত প্রথম নরওয়েজীয় ব্ল্যাক মেটাল ব্যান্ড যেটি বহুজাতিক রেকর্ড কোম্পানি ইএমআই-এর সাথে চুক্তিবদ্ধ হয়েছে।স্যাটারিকন ব্যান্ডের মোট দুইজন সদস্য আছে।১৯৯১ সালে ব্যান্ডের সাথে যোগ দেয় স্যাটায়ার ও ১৯৯২ সালে ব্যান্ডে যোগ দেয় ফ্রস্ট, যাকে অনেকে বিশ্বের দ্রুততম ড্রামার হিসেবে গণ্য করেন।এছাড়াও অনেক ব্ল্যাক মেটাল ব্যান্ডের সদস্য স্যাটারিকন-এর সাথে স্টুডিও ও সরাসরিতে অংশগ্রহণ করে। যেমন সামথ, ইহসান এম্পারর ব্যান্ডের,ফ্রেনরিজ, নক্টারনো কালটো ডার্কথ্রোন ব্যান্ডের।স্যাটারিকন ব্যান্ডের সদস্য কজেতিল ভিদার হারাল্ডস্টাড ওরফে ফ্রস্ট কিপ অব কালেসিন, ১৩৪৯,গরগরথ, গিহেন্না ইত্যাদি ব্যান্ডের সাথে কাজ করেন।স্যাটারিকন ব্যান্ড তাদের গানে এ্যাকুস্টিক গিটার, বাঁশি, ড্রামের অকৃত্রিম শব্দ ব্যবহার করে। পেন্টেরা ব্যান্ডের সাথে স্যাটারিকন ২০০০ সালে সহযোগী ব্যান্ড হিসেবে বিশ্বভ্রমণ করে।এ পর্যন্ত ৭টি স্টুডিও অ্যালবাম বের হয়েছে এ ব্যান্ডটির। তাদের অ্যালবাম ভলকানো ২০০২ সালে বেস্ট মেটাল অ্যালবাম নির্বাচিত হয়ে নরওয়েজিয়ান গ্রামি জিতে নেয়।
মিউজিক ভিডিও
right|150px|thumb| ২০০৮ সালে স্যাটারিকন
বহিঃসংযোগ
স্যাটারিকন-এর ওয়েব সাইট
জিওন সুজুকি
জিওন সুজুকি (鈴木 彩艶, Zion Suzuki; জন্ম: ২১ আগস্ট ২০০২) হলেন একজন মার্কিন–জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডস এবং জাপান জাতীয় দলের হয়ে গোলরক্ষক হিসেবে খেলেন।
২০১৬ সালে, সুজুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত জাপানের বয়সভিত্তিক দলের হয়ে খেলার পর, তিনি ২০২২ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
জিওন সুজুকি ২০০২ সালের ২১শে আগস্ট তারিখে মার্কিন যুক্তরাষ্ট্রের আর্কানসাসের লিটল রকে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
সুজুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭, জাপান অনূর্ধ্ব-১৮ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৬ সালে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। জাপানের বয়সভিত্তিক দলের হয়ে তিনি প্রায় ৭ বছরে ২০ ম্যাচে অংশগ্রহণ করেছেন।
২০২২ সালের ১৯শে জুলাই তারিখে, ১৯ বছর, ১০ মাস ও ২৮ দিন বয়সে, ডান পায়ে ফুটবল খেলায় পারদর্শী সুজুকি হংকংয়ের বিরুদ্ধে অনুষ্ঠিত ২০২২ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৩ নম্বর জার্সি পরিধান করে খেলেছিলেন। ম্যাচটি জাপান ৬–০ গোলের ব্যবধানে জয়লাভ করেছিল। জাপানের হয়ে অভিষেকের বছরে সুজুকি সর্বমোট ১ ম্যাচে অংশগ্রহণ করেছেন।
১১৯৭
১১৯৭ গ্রেগরীয় বর্ষপঞ্জির একটি সাধারণ বছর।
৬নং ওয়ার্ড, ঢাকা দক্ষিণ সিটি কর্পোরেশন
৬নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ২৯ নং ওয়ার্ড ছিল। ওয়ার্ড নং ৬ ঢাকা মহানগর পুলিশের মুগদা থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৯ আসনের অন্তর্গত। এ ওয়ার্ডের বর্তমান কাউন্সিলর হলেন সিরাজুল ইসলাম ভাট্রি।
বিবরণ
ওয়ার্ড নং ৬ ঢাকা মহানগরের মুগদাপাড়া এলাকা নিয়ে গঠিত।
বলাকা কমিউটার
বলাকা কমিউটার (ট্রেন নাম্বার-৪৯/৫০) বাংলাদেশ রেলওয়ে পরিচালিত একটি যাত্রীবাহী ট্রেন। জারিয়া ঝাঞ্জাইল থেকে ঢাকা যাত্রাপথে ময়মনসিংহ জেলা ও গাজীপুর জেলাকে সংযুক্ত করেছে।
উদ্বোধন
২০১৫ সালের ৩১ ডিসেম্বর হতে ট্রেনটি সেবা প্রদান শুরু করে।
যাত্রাপথ
বলাকা কমিউটার জারিয়া ঝাঞ্জাইল থেকে, গৌরীপুর, ময়মনসিংহ, গাজীপুর হয়ে ঢাকা পর্যন্ত মিটারগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
স্টেশন তালিকা
বলাকা কমিউটার যেসকল রেলওয়ে স্টেশন দিয়ে চলাচল করে:
ফ্যান্টম থ্রেড
ফ্যান্টম থ্রেড ২০১৭ সালে মুক্তিপ্রাপ্ত আমেরিকান ঐতিহাসিক নাট্য চলচ্চিত্র। পল টমাস অ্যান্ডারসন ছবিটি পরিচালনা করেছেন। ছবির শ্রেষ্ঠাংশে রয়েছেন ড্যানিয়েল ডে লুইস এবং ভিকি ক্রিয়েপস। ১৯৫০ এর দশকের লন্ডনে এর প্রেক্ষাপট গড়ে ওঠেছে। লুইস এখানে একজন পোশাকনির্মাতার চরিত্রে অভিনয় করেছেন। ক্রিয়েপস এখানে একজন পরিবেশিকা বা ওয়েট্রেসের চরিত্রে অভিনয় করেছেন, যাকে পোশাকনির্মাতা মডেল হিসেবে বাছাই করেন। এটি পল টমাস অ্যান্ডারসনের প্রথম চলচ্চিত্র, যার সম্পূর্ণ দৃশ্যায়ন যুক্তরাষ্ট্রের বাইরে হয়েছিল। ২০১৭ সালের জানুয়ারি মাসে ইংল্যান্ডের লাইথে শহরে প্রধান আলোকচিত্রায়ন শুরু হয়। ডে লুইস এবং অ্যান্ডারসনের এটাই ছিল দ্বিতীয় যৌথ কাজ (প্রথমটি হলো ২০০৭ সালে মুক্তিপ্রাপ্ত দেয়ার উইল বি ব্লাড)। সুরকার জনি গ্রিনউড ও অ্যান্ডারসন এ নিয়ে পাঁচটি ছবিতে একত্রে কাজ করলেন।
৯০তম একাডেমি পুরস্কার অনুষ্ঠানে সেরা চলচ্চিত্র, সেরা অভিনেতা, সেরা পার্শ্ব অভিনেত্রী (ম্যানভিল), সেরা আবহসংগীত সহ বিভিন্ন ক্যাটাগরিতে মনোনীত হলেও শেষাবধি শুধু সেরা পোশাক বিন্যাস বিভাগেই অস্কার লাভ করে। বাফটা পুরস্কার অনুষ্ঠানে চারটি বিভাগে মনোনীত হলেও এখানেও একই বিভাগে ছবিটি পুরস্কার পায়। গোল্ডেন গ্লোব পুরস্কারের জন্য ছবিটি দুইটি শাখায় মনোনয়ন লাভ করে।
কাহিনীসংক্ষেপ
১৯৫৪ সাল। লন্ডনে ফ্যাশন ডিজাইনার রেনল্ড উডকক অভিজাতদের জন্য কাপড় তৈরি করেন। তিনি কর্তৃত্বপরায়ণ ও কাজ নিয়ে মোহাবিষ্ট একজন মানুষ। তার বোন সিরিল ফ্যাশন-বাড়ির যাবতীয় কার্যক্রম পরিচালনা করেন। কুসংস্কারী রেনল্ডসকে তার মার মৃত্যু তাড়া করে বেড়ায়। যে কাপড়গুলো তিনি তৈরি করেন, সেগুলোর কিনারায় অনেক সময় তিনি গোপন সংকেত বুনে দেন।
বিশিষ্ট ক্রেতা কাউন্টেস হেনরিয়েটা হার্ডিংয়ের জন্য নতুন একটি গাউন নকশা করার পর রেনল্ডস পল্লিএলাকায় বেড়াতে গিয়ে একটি হোটেলে ভোজন করে। সেখানে তার সঙ্গে আলমা এলসন নামে একজন বিদেশি খাদ্য পরিবেশিকার দেখা হয়। অতঃপর আলমা তাকে নৈশভোজের নিমন্ত্রণ জানায়। তাদের পরিচয় প্রগাঢ় হয়ে ওঠে এবং আলমা রেনল্ডের মডেল ও প্রেমিকায় পরিণত হন। শুরুতে সিরিল আলমাকে বিশ্বাস না করলেও একসময় সে আলমার প্রত্যয়ী মানসিকতার সমাদর করতে শেখে।
সিটি মেডিকেল কলেজ
সিটি মেডিকেল কলেজ হলো বাংলাদেশের একটি বেসরকারি মেডিকেল স্কুল। ২০০৮ সালে এটি গাজীপুরের গাজীপুর সদর উপজেলার চন্দনা চৌরাস্তায় এটি প্রতিষ্ঠিত হয়। এটি ঢাকা বিশ্ববিদ্যালয় অধিভুক্ত একটি কলেজ। মন্ত্রণালয় কর্তৃক ২০১৬-১৭ শিক্ষাবর্ষ থেকে কলেজটিতে শিক্ষার্থী ভর্তি স্থগিত করা হয়েছে।
কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।
হাসপাতাল
প্রায় ৩০০ শয্যা বিশিষ্ট হাসপাতালটি সুসজ্জিত মেডিসিন, সার্জারি, অবস্টেট্রিক্স এবং গাইনোকোলজি, সিসিই সহ কার্ডিওলজি, চক্ষুবিদ্যা (চক্ষু), ওটোরিনোলারিঙোলজি (ইএনটি), ডেন্টাল ইউনিট, অ্যানেশেসিওলজি, রেডিওলজি এবং চিত্র, প্যাথলজি, ত্বক ও ভিডি, পেডিয়াট্রিক্স বিভাগ রয়েছে। নিউওনোলজি, ফিজিওথেরাপি, বহিরাগত রোগ বিভাগ এবং জরুরী বিভাগও রয়েছে।
অবকাঠামো
কলেজটির সাথে সংযুক্ত ৩০০ শয্যার হাসপাতাল রয়েছে। ছাত্র-ছাত্রীদের আবাসন ও খাবারের সুবিধাও রয়েছে।
ইন্দ্রকুমার রায়চৌধুরী
ইন্দ্রকুমার রায়চৌধুরী (জন্ম: ১২৮৯ বঙ্গাব্দ - মৃত্যু: ২০ কার্তিক ১৩৭১ বঙ্গাব্দ) (ইংরেজি: Indrakumar Roychoudhury) একজন বাঙালি সাংবাদিক এবং বাংলা শর্টহ্যান্ডের নতুন ধারার স্রষ্টা ।
ইন্দ্রকুমার রায়চৌধুরী একাধিক সংবাদপত্রে দক্ষতার সাথে সাংবাদিকতা করেছিলেন । বাংলা শর্টহ্যান্ডের প্রবর্তক দ্বিজেন্দ্রনাথ ঠাকুরের কাছে এই বিষয়ে শিক্ষা গ্রহণ করেন এবং নিজেও বাংলা শর্টহ্যান্ডের উৎকর্ষ বৃদ্ধি করেন ।
১১৯৮
১১৯৮ গ্রেগরীয় বর্ষপঞ্জির একটি সাধারণ বছর।
উপাসনা (হিন্দু দর্শন)
উপাসনা (সংস্কৃত: उपासना, ) আক্ষরিক অর্থে আরাধনা। শব্দটি বেদের তিনটি খণ্ডের একটি যেটি উপাসনার উপর দৃষ্টি নিবদ্ধ করে। অন্য দুটি অংশ আরণ্যক ও উপনিষদ, কখনও কখনও কর্ম-খণ্ড (আচারিক যজ্ঞ বিভাগ) ও জ্ঞান-খণ্ড (জ্ঞান, আধ্যাত্মিক বিভাগ) হিসাবে চিহ্নিত।
উপাসনা করুণাকর সহ বৈদিক সাহিত্য অবশ্য বিষয়বস্তু বা কাঠামোতে সমজাতীয় নয়। একাধিক শ্রেণীবিভাগ প্রস্তাব করা হয়েছে। উদাহরণস্বরূপ, মন্ত্র ও প্রার্থনা সহ বেদের প্রাথমিক অংশকে সংহিতা বলা হয় ও ব্রাহ্মণ নামে আচারের ভাষ্যকে একত্রে আনুষ্ঠানিক কর্ম-খণ্ড হিসাবে চিহ্নিত করা হয়, যেখানে আচার ও রূপক-আচারের অংশ বলা হয় আরণ্যক ও জ্ঞান বা আধ্যাত্মিকতার অংশ উপনিষদ কে জ্ঞান-খণ্ড হিসেবে উল্লেখ করা হয়।
উপনিষদে বর্ণিত নিরাকার ব্রহ্ম সর্বময় ক্ষমতার অধিকারী হলেও সময়ের পরিবর্তনের সঙ্গে সঙ্গে উক্ত ধারণার পরিবর্তন ঘটে এবং বর্তমানে হিন্দুরা নিরাকার ব্রহ্মের বিভিন্ন ক্ষমতাকে সাকার কল্পনায় দেবতা হিসেবে পূজা করছে। নিরাকার ঈশ্বর সম্পর্কে উপনিষদীয় মতবাদের সঙ্গে বিভিন্ন দেবতার প্রতি ভক্তিযুক্ত পূজার্চনার মিশ্রণ নতুন ধর্মীয় চেতনার জন্ম দেয়, যা ধর্মীয় চিন্তা-চেতনায় বৈপ্লবিক পরিবর্তন আনে।
ব্যুৎপত্তি
সংস্কৃত শব্দ উপাসনা এর মূল উপর ও আসন, যার অর্থ "কারো কাছে বসা, শ্রদ্ধার সাথে কারো জন্য অপেক্ষা করা"। ওল্ডেনবার্গ উপাসনাকে এর মূল থেকে উপাস-, জার্মান ভাষায় ভেরেহরেন, বা "উপাসনা করা, পূজা করা, শ্রদ্ধা করা" বলে ব্যাখ্যা করেছেন, এই ব্যাখ্যা দিয়ে যে বৈদিক গ্রন্থে এই আরাধনা এবং শ্রদ্ধা নিরাকার জিনিসগুলিতে যেমন পরম স্ব, পবিত্র, আত্মা নীতি। এই পাঠ্যগুলি উপাসনার ধারণাটি প্রদান করে যাতে অভ্যন্তরীণ ও বুদ্ধিবৃত্তিক ধারণার জন্য ধ্যানমূলক শ্রদ্ধাকে পূর্বের শারীরিক উপাসনা, প্রকৃত যজ্ঞ এবং বৈদিক দেবতাদের অর্ঘের থেকে আলাদা করা যায়। শায়ার ভিন্ন দৃষ্টিভঙ্গি প্রস্তাব করেছেন, বৈদিক প্রেক্ষাপটে উপাসনা জার্মান শব্দ ঊম্বেরবেন বা বেদ্রাংনে -এর আরও কাছাকাছি, অথবা আধ্যাত্মিক আত্মা, পরমাত্মা (ব্রহ্ম) আশা ও আবেদনের সাথে মিলিত হওয়া এবং চাপ দেওয়া। শায়ার আরও বলেছেন যে উপাসনা ছিল মনস্তাত্ত্বিক কাজ এবং সেই সাথে পদ্ধতি, যা ব্যুৎপত্তিগতভাবে রেনু।
উপাসনার ধারণাটি বেদান্ত যুগে বৃহৎ ঐতিহ্য গড়ে তুলেছিল। এটি তীব্র ধরনের পদ্ধতিগত ধ্যানের অর্থে ফুলে উঠেছে। আদি শঙ্কর উপাসনাকে সেই ধ্যান হিসেবে বর্ণনা করেছেন "কেউ বা কিছু সম্পর্কে, তুলনীয় মৌলিক ধারণাগুলির ক্রমাগত উত্তরাধিকার নিয়ে গঠিত, এটিকে ভিন্ন ভিন্ন ধারণার সাথে ছেদ না করে, যা ধর্মগ্রন্থ অনুসারে এবং শাস্ত্রে নির্দেশিত ধারণা অনুসারে এগিয়ে যায়"। এটি এমন একটি ঘনত্বের অবস্থা যেখানে "যার উপর ধ্যান করা হয়" তা সম্পূর্ণরূপে চিহ্নিত করা হয়, আত্মের সাথে শোষিত হয়, এবং একজনের সাথে একীভূত হয় যেটি নিজের শরীরের সাথে আত্মচেতনাকে সনাক্ত করে। দুজনে এক হয়ে যায়, "তুমি সেই"। উপাসনায় "কেউ বা কিছু" প্রতীকী দেবতা বা বিমূর্ত ধারণা হতে পারে, শঙ্কর বলেছেন। দেবতার ক্ষেত্রে, উপাসনা হল ঈশ্বরের সাথে এক হওয়া, যা "দেবতা হওয়া" হিসাবে প্রকাশ করে এবং "ভগবান হওয়ার মাধ্যমে সে ঈশ্বরকে লাভ করে।"
আলোচনা
সমসাময়িক প্রেক্ষাপটে, উপাসনা মানে হল উপাসনার পদ্ধতি (ভক্তি), সাধারণত ধ্যানমূলক ধরনের। ওয়ার্নার এটিকে ধ্যান" হিসাবে অনুবাদ করেছেন, যখন মূর্তি অনুবাদ করেছেন "ধ্যান করা জিনিসে মনের অবিচলতা"। উপাসনাকে কখনও কখনও পূজা নামেও উল্লেখ করা হয়। যাইহোক, ভারতীয় দর্শনে আনুষ্ঠানিক পূজা হল এক ধরনের পূজা। পল ডিউসেন উপাসনাকে "ধ্যান" ও "উপাসনা" হিসাবে অনুবাদ করেছেন, যা প্রসঙ্গের উপর নির্ভর করে।
এডওয়ার্ড ক্র্যাঙ্গেল তার পর্যালোচনায় বলেছেন যে বৈদিক পাঠে উপাসনা প্রাথমিকভাবে "বিকল্প ত্যাগ" এর একটি রূপ হিসাবে বিকশিত হয়েছিল, যেখানে প্রকৃত ত্যাগের আচারের পরিবর্তে আরণ্যক অনুশীলনের প্রতীকী ধ্যান একই যোগ্যতা অর্জনের বলিদান ছাড়া উপায় প্রদান করে। সময়ের সাথে সাথে, এই ধারণাটি আচার সম্পর্কে ধ্যান করা থেকে, সম্পর্কিত ধারণা ও ধারণাগুলির অভ্যন্তরীণকরণ এবং ধ্যানে স্থানান্তরিত হয়েছিল। এটি বৈদিক যুগে মূল বিবর্তনকে চিহ্নিত করে থাকতে পারে, ধর্মীয় ত্যাগ থেকে আধ্যাত্মিক ধারণা নিয়ে চিন্তা করা।
বেদে, কিছু উপাসনা দেবতাকে সন্তুষ্ট করার জন্য এবং তার মনোযোগ জয় করার জন্য উপাসনার পদ্ধতি নির্ধারণ করা হয়েছে অথবা এটি নির্দিষ্ট বৈদিক উপাসনায় বর্ণিত প্রকৃতির কিছু দিকের উপর ধ্যান জড়িত তপস্যার দেবতা-হীন অনুশীলন হতে পারে। উপাসনা পদ্ধতির জন্য পুরাণ হল আরেকটি উৎস।
বরুণ কাপুর
বরুণ কাপুর হলেন একজন ভারতীয় টেলিভিশন অভিনেতা, স্টার প্লাসে সম্প্রচারিত জনপ্রিয় ধারাবাহিক সরস্বতীচন্দ্রে ড্যানি ভেয়াসের চরিত্রে এবং কালারসে সম্প্রচারিত ধারাবাহিক সরাগিণী - জোড়ে রিশতো কে সুরে সংস্কার রাম প্রসাদ মহেশ্বরী চরিত্রে অভিনয়ের মাধ্যমে জনপ্রিয়তা অর্জন করেছেন।
২০১৬ সালে গোল্ডেন প্যাটেল পুরস্কারে স্বরাগিণী - জোড়ে রিশতো কে সুরে প্রধান চরিত্রের জন্য তিনি সেরা অভিনেতার পুরস্কার জয়লাভ করেন।
আওধেশ সিংহ
অবোধেশ সিং বিহারের একজন ভারতীয় রাজনীতিবিদ এবং বিহার বিধানসভার সদস্য। সিংহ ২০২০ সালের বিহার বিধানসভা নির্বাচনে বিজেপির টিকিটে হাজিপুর আসর থেকে জিতেছিলেন।
লাউদোহা
লাউদোহা (ইংরেজি: Laudoha) ভারতের পশ্চিমবঙ্গ রাজ্যের পশ্চিম বর্ধমান জেলার ফরিদপুর-দূর্গাপুর উন্নয়ন ব্লকের একটি গ্রাম। এই গ্রামটি দুর্গাপুর মহকুমা র অন্তর্গত।
শিক্ষা প্রতিষ্ঠান
লাউদোহার কে.টি.বি. ইনস্টিটিউশন একটি বাংলা মাধ্যম বিদ্যালয়। এটিকে ১৯৬৩ সালে প্রতিষ্ঠা করা হয় I বিদ্যালয়টিতে পঞ্চম শ্রেণি থেকে দ্বাদশ শ্রেণি পর্যন্ত পঠনপাঠনের সুবিধা রয়েছে। এই বিদ্যলয়টিতে ১২ টি কম্পিউটার, ২০০০ বই সমেত একটি গ্রন্থাগার এবং একটি খেলার মাঠ রয়েছে।
কালীপুর উচ্চ বিদ্যালয়, ১৯০৭ সালে প্রতিষ্ঠিত একটি বাংলা-মধ্যম বিদ্যালয়। বিদ্যালয়টিতে পঞ্চম শ্রেণি থেকে দশম শ্রেণি পর্যন্ত পঠনপাঠনের সুবিধা রয়েছে।
এসওএস হারম্যান মেইনার কলেজ
এসওএস হারম্যান মেইনার কলেজ বাংলাদেশে অবস্থিত একটি কলেজ। এটি ঢাকার মিরপুরে (মিরপুর-১৩) অবস্থিত। ১৯৮৬ সালে এ কলেজটি ঢাকায় প্রতিষ্ঠিত হয়। এসওএস কিন্ডারডর্ফ ইন্টারন্যাশনালের কার্যক্রম হিসেবে বাংলাদেশসহ বিশ্বের আরো অনেকগুলো দেশে এসওএস হারম্যান মেইনার কলেজ প্রতিষ্ঠিত হয়েছে। ঢাকার এই কলেজেটিতে প্রিপারেটরি থেকে দ্বাদশ শ্রেণী পর্যন্ত পড়ানো হয়।
লাউদোহা
স্বাস্থ্যসেবা
লাউদোহায় ৩০ টি শয্যা বিশিষ্ট লাউদোহা গ্রামীণ হাসপাতালটি ফরিদপুর-দুর্গাপুর সিডি ব্লকের অন্যতম প্রধান সরকারী চিকিৎসা কেন্দ্র। ইছাপুরের অন্তর্গত লোয়াপুরে ছয় শয্যা বিশিষ্ট একটি প্রাথমিক স্বাস্থ্যকেন্দ্র রয়েছে। ধবনীর  অন্তর্গত কাঁটাবেড়িয়াতে ১০ টি শয্যা বিশিষ্ট আরও একটি প্রাথমিক স্বাস্থ্যকেন্দ্র রয়েছে।
এসওএস হারম্যান মেইনার কলেজ
ইতিহাস
১৯৭১ সালের ২৬ মার্চ বাংলাদেশ একটি সার্বভৌম দেশ হিসাবে আত্মপ্রকাশ করে এবং একই বছরের ১৬ ডিসেম্বর পাকিস্তান থেকে স্বাধীনতা লাভ করে। ১৯৭১ সালে নয় মাসব্যাপী যুদ্ধের কারণে বাংলাদেশ এমন এক মানবিক সংকটে পড়ে যা বর্ণনার বাইরে। জাতির সংকটকালীন সময়ে, অস্ট্রিয়ান সমাজসেবী ডঃ হারমান মেইনার ১৯৭২ সালে সাহায্যের হাত নিয়ে এগিয়ে আসেন।
বাংলাদেশ সরকারের পক্ষে, তৎকালীন শ্রম ও সমাজকল্যাণ মন্ত্রণালয় বাংলাদেশে এসওএস চিলড্রেনস ভিলেজ কার্যক্রম শুরু করার জন্য ১৭ মে, ১৯৭২ সালে সংস্থাটির সাথে একটি চুক্তি স্বাক্ষর করে।
সহশিক্ষা কার্যক্রম
প্রতিষ্ঠানের শিক্ষার্থীদের বিজ্ঞান ভিত্তিক অলিম্পিয়াড, সাধারণ জ্ঞান প্রতিযোগিতা, বিতর্ক, গান, নাচ এবং অন্যান্য ক্রীড়া কার্যক্রমে যোগ দিতে উৎসাহিত করা হয়।
এস ও এস হারম্যান মেইনার কলেজ ২০০৪ সালে হারম্যান মেইনার বিজ্ঞান ক্লাব এবং হারম্যান মেইনার বিতর্ক ক্লাব প্রতিষ্ঠা করে যাতে বিজ্ঞান-ভিত্তিক ক্রিয়াকলাপ সহজতর করা যায় এবং অঙ্গনে বিতর্কের ধারণার বিকাশ ঘটে। এ ছাড়া শিক্ষার্থীদের এ ধরনের কর্মকাণ্ডে সম্পৃক্ত করতে ২০০৯ সালে গণিত ক্লাব, ভাষা ক্লাব ও সাংস্কৃতিক ক্লাব প্রতিষ্ঠিত হয়।
হারম্যান মেইনার বিজ্ঞান ক্লাব দেশের বিশিষ্ট বিজ্ঞান ক্লাবগুলির মধ্যে একটি জাতীয় পর্যায়ের সাধারণ জ্ঞান প্রতিযোগিতা এবং অলিম্পিয়াডে তাদের শ্রেষ্ঠত্বের প্রকাশ করে।
প্রতিষ্ঠানটি দেশের সেরা বানানবিদদের একজনকে পেয়েছে যিনি বাংলাদেশের শীর্ষ বিশটি বানানবিদদের মধ্যে স্থান পেয়েছেন। সংগঠনের ছাত্ররা আঞ্চলিক ও জাতীয় পর্যায়ের সাংস্কৃতিক প্রতিযোগিতায় তাদের শ্রেষ্ঠত্ব দেখিয়েছে।
ফাগুয়াড়দিয়াড় ইউনিয়ন
ফাগুয়াড়দিয়াড় ইউনিয়ন নাটোর জেলার বাগাতিপাড়া উপজেলার একটি প্রশাসনিক এলাকা।
অবস্থান ও আয়তন
ফাগুয়াড়দিয়াড় ইউনিয়ন উত্তরে-নাটোর সদর, দক্ষিণে-লালপুর ও বাঘা উপজেলা, পূর্বে বড়াইগ্রাম উপজেলা এবং পশ্চিমে চারঘাট উপজেলা। এর আয়তন – ১৩৯.৮৬ (বর্গ কিঃ মিঃ)। ঘনত্ব ৮৪৯জন প্রতি বঃকিঃ।
জনি ডগলাস
জন উইলিয়াম হেনরি টাইলার জনি ডগলাস (Johnny Douglas; জন্ম: ৩ সেপ্টেম্বর, ১৮৮২ - মৃত্যু: ১৯ ডিসেম্বর, ১৯৩০) লন্ডনের স্টোক নিউইংটনে জন্মগ্রহণকারী বিখ্যাত ইংরেজ আন্তর্জাতিক ক্রিকেটার, ফুটবলার ও মুষ্টিযোদ্ধা ছিলেন। বিংশ শতকের শুরুর দশকগুলোয় তার সক্রিয় অংশগ্রহণ ছিল। ইংল্যান্ড ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও লন্ডন কাউন্টির প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন জনি ডগলাস। এছাড়াও ইংল্যান্ড দলকে প্রথম বিশ্বযুদ্ধের পূর্বে ও পরে অধিনায়কত্ব করে বিভিন্নভাবে সফলতার মুখ দেখান।
ক্রিকেটের পাশাপাশি শৌখিন মুষ্টিযোদ্ধা হিসেবেও সুনাম ছিল তার। লন্ডনে অনুষ্ঠিত ১৯০৮ সালের গ্রীষ্মকালীন অলিম্পিকে মুষ্টিযুদ্ধের মিডলওয়েট বিভাগে অংশ নেন ও স্বর্ণপদক জয় করেছেন।
১৫ ডিসেম্বর, ১৯১১ তারিখে অস্ট্রেলিয়ার বিপক্ষে তার টেস্ট অভিষেক হয়। ১৯০১ থেকে ১৯২৮ সাল পর্যন্ত কাউন্টি ক্রিকেটে এসেক্সের পক্ষে খেলেছেন তিনি। এছাড়াও, ১৯১১ সাল থেকে ১৯২৮ সালে অবসর নেয়ার পূর্ব-পর্যন্ত ক্লাবের অধিনায়কের দায়িত্বে ছিলেন জনি ডগলাস।
১৯ ডিসেম্বর, ১৯৩০ তারিখে ৪৮ বছর বয়সে ডেনমার্কের লেসো ট্রিনডেল লাইটশীপের সাত মাইল দক্ষিণের সাগরে তার সলিলসমাধি ঘটে।
প্রারম্ভিক জীবন
জন এইচ. ডগলাসের সন্তানরূপে লন্ডনের স্টোক নিউইংটনে তিনি জন্মগ্রহণ করেন যা বর্তমানের বেলফাস্ট রোডে অবস্থিত। মোল্টন গ্রামার স্কুল ও ফেলস্টেড স্কুলে অধ্যয়ন করেন। এরপর পৈত্রিক কাঠ আমদানীকারী প্রতিষ্ঠানে যোগ দেন। এরফলে, শৌখিন ক্রিকেট ও মুষ্টিযুদ্ধে অংশগ্রহণের পথ সুগম হয় তার। এছাড়াও একবার ইংল্যান্ডের শৌখিন দলের সদস্যরূপে ফুটবলে অংশগ্রহণ করেছিলেন।
দ্বিতীয় বিশ্বযুদ্ধে বেডফোর্ডশায়ার রেজিম্যান্টে যোগ দেন। ভারপ্রাপ্ত লেফটেন্যান্ট-কর্নেল হিসেবে মেজর পদবীধারী ছিলেন জনি ডগলাস।
কাউন্টি ক্রিকেটে অংশগ্রহণ
ফেলস্টেডের বিদ্যালয় দলের অধিনায়কের দায়িত্বে ছিলেন। ওয়ানস্টেড সি.সি. দলেরও সদস্য তিনি। ১৯০২ সালে এসেক্স দলে খেলেন ও ১৯০৩ সালে লন্ডনের প্রতিনিধিত্ব করেন। ১৯০৪ সালে এসেক্সে ফিরে আসার পর খেলোয়াড়ী জীবনের বাদ-বাকী সময় অবস্থান করেন। ১৯১১ থেকে ১৯২৮ সময়কালে ক্লাবের অধিনায়কত্ব করেন।
১৯১৫ সালে উইজডেন কর্তৃক বর্ষসেরা ক্রিকেটার মনোনীত হন। তবে, যুদ্ধের বছরগুলোয় কোন খেলা অনুষ্ঠিত হয়নি। যুদ্ধ শেষ হবার পর ১৯২৩ সালে উদীয়মান জর্জ লুডেনের আবির্ভাবের পূর্ব-পর্যন্ত এসেক্সের বোলিং আক্রমণ নিজ স্কন্ধে তুলে নেন। সাত মৌসুমে শতাধিক উইকেট পান। তন্মধ্যে, ১৯২০ সালে নিজস্ব সেরা ১৪৭ উইকেট পান। পরের মৌসুমে ডার্বিশায়ারের বিপক্ষে অবিস্মরণীয় অল-রাউন্ড ক্রীড়ানৈপুণ্য প্রদর্শন করে স্বীয় প্রতিভার স্বাক্ষর রাখেন। ৪৭ রানে নয় উইকেট দখল করার পর বিল বেস্টউইককে সাথে নিয়ে ব্যক্তিগত অপরাজিত ২১০ রান তুলেন। এরফলে তিনি এতোটাই ক্লান্ত হয়ে পড়েন যে, ডার্বিশায়ারের দ্বিতীয় ইনিংসের শেষদিকে তাকে বোলিংয়ে নামতে হয়েছিল। এরপর তিনি আরও দুই উইকেট তুলে নেন। খেলায় তিনি ৪৭ রানে রেকর্ডসংখ্যক এগারো উইকেট পেয়েছিলেন।
১৯২৩ সালে জে.ডব্লিউ.এইচ.টি. ডগলাস ও জে. ও’কনরের গ্লুচেস্টারশায়ারের বিপক্ষে ষষ্ঠ উইকেটে ২০৬ রানের জুটি গড়ে রেকর্ড গড়েন। পরবর্তীতে ১৯৬২ সালে এসেক্সের ব্রেন্টউডে মিডলসেক্সের বিপক্ষে ব্যারি নাইট ও আর.এ.জি. লাকিন এসেক্সের সদস্যরূপে ষষ্ঠ উইকেটে এ সংগ্রহের সাথে যুক্ত হন।
আন্তর্জাতিক ক্রিকেট
প্রথম বিশ্বযুদ্ধ শুরুর পূর্বে ও শেষ হবার পরে ইংল্যান্ড দলের পক্ষে খেলেন। অস্ট্রেলীয়দের কাছে 'জেডব্লিউএইচটি' সংক্ষিপ্ত নামে পরিচিতি পান।
এগারোবার ইংল্যান্ড দলের নেতৃত্বে ছিলেন তিনি। রেকর্ডসংখ্যক আট জয়, আট পরাজয় ও দুই টেস্টে ড্র করেছিল তার দল। ১৯১১ সালে বিকল্প অধিনায়ক হিসেবে অস্ট্রেলিয়া সফরে বেশ সফলতা পেয়েছিলেন। ঐ সিরিজে ইংল্যান্ড ৪-১ ব্যবধানে অ্যাশেজ সিরিজ জয় করে। ১৯২০-২১ মৌসুমে যুদ্ধ পরবর্তী বিধ্বস্ত দলকে নিয়ে অস্ট্রেলিয়া গমন করেন। তবে এবার ০-৫ ব্যবধানে হোয়াইটওয়াশ হয় স্বাগতিক অস্ট্রেলিয়ার কাছে। ২০০৬-০৭ মৌসুমে ইংল্যান্ড দল একই ব্যবধানে জয় পেয়ে এর পুণরাবৃত্তি ঘটায়।
এমসিসি ১৯২১ সালে তাকে অধিনায়ক হিসেবে মনোনয়ন দেয়। ওয়ারউইক আর্মস্ট্রংয়ের নেতৃত্বাধীন অস্ট্রেলিয়া দলের বিপক্ষে প্রথম দুই টেস্টে হেরে বসে ইংল্যান্ড দল। ফলশ্রুতিতে তাকে অধিনায়কের দায়িত্ব থেকে সরে আসতে হয়। তবে, প্রথম একাদশে ঠিকই ছিলেন তিনি। এরপর জুলাই, ১৯২৪ সালে দক্ষিণ আফ্রিকার বিপক্ষে আরও একটি টেস্টে অধিনায়কত্ব করেন জনি ডগলাস। ১৯২৪-২৫ মৌসুমে সফরকারী অস্ট্রেলিয়ার বিপক্ষে সর্বশেষ টেস্টে অংশগ্রহণ করেন।
মুষ্টিযুদ্ধে অংশগ্রহণ
মিডলওয়েট বিভাগে খ্যাতিমান মুষ্টিযোদ্ধা হিসেবে ডগলাস পরিচিতি লাভ করেন। লন্ডনে অনুষ্ঠিত ১৯০৮ সালের গ্রীষ্মকালীন অলিম্পিক গেমসে মুষ্টিযুদ্ধ বিষয়ে মিডলওয়েট বিভাগে অংশ নেন তিনি।
৪৪ বছর পর স্নোয়ি মিথ্যা দাবী তুলেন যে, ডগলাসের বাবা একমাত্র বিচারক ও রেফারি হিসেবে খেলাটি পরিচালনা করেছিলেন। ১৯০৫ সালে এবিএ মিডলওয়েট বিভাগের শিরোপাও লাভ করেন তিনি।
ব্যক্তিগত জীবন
ব্যক্তিগত জীবনে বিবাহিত ছিলেন। যুদ্ধকালীন বন্ধুর দুই বিধবা বোনের একজন এভলিন রুবি কেসকে ২৫ ডিসেম্বর, ১৯১৬ তারিখে ডগলাস বিয়ে করেন। এ দম্পতির কোন সন্তানাদি ছিল না। তবে জেরাল্ড কেস নামীয় এক সৎপুত্র ছিল।